Exqrch/balinese-Komodo-pixelgpt huggingface dataset:
Kéto keneh né I Truna Tua lantas ungkabanga koné jakané. Nota lantas padi tuah akatih, misi kuskusané. "“Beh né kené né. Padi akatih-akatih jakana sai-sai, beneh ya tusing taen nebuk.”" Kéto abetné I Truna Tua, buin lantas tekepina jakané. né suba koné keto, teka lantas I Suprabha, ia lantas buin nongosin jakané. Dening maan ungkabina tekén I Truna Tua jakané, apa tusing lebeng-lebeng. Punah
Tua jakané, apa tusing lebeng-lebeng. Punah koné suba, tileh padiné tusing nyak dadi nasi. Matakon lantas I Suprabha tekén kurenané. "“Bapanne-bapané, maan ngungkabin jakané.”" "“Maan”", keto pasaut kurenané. "“Beh, amonto né orain, tusing baang ngungkabin, masih ungkabina. Saking bapané mabudi apang énggal telah ja padiné. Nah uli jani bakal sai-sai tebuk padiné, apang énggal san telah"". Kéto abetné I Suprabha, mendep dogen koné I
I Suprabha, mendep dogen koné I Truna Tua. Nah kacrita nebuk dogen koné I Supraba sai-sai, makelo-kelo nu padiné tuah atenah-atenah, ané neteh bajuné dogen koné nu. Buin maniné, ya mara ukana tuunanga totonan, ya bakatanga lantas bajuné. Apa buung I Suprabha nuunang padi, ngénggalang lantas ia tuun. "“Nah jani té bakat bajuné, jani gantiné i dewek nyidaang mulih ka kadewatan.”" Kéto kenehné I
mulih ka kadewatan.”" Kéto kenehné I Suprabha, lantas ya moraan tekén kurenané. "“Bapanne-bapané, mai ja negak malu.”" "“Apa sih ada itungang.”" Kéto koné abetné muani. "“Né, né, icang lakar ngalain bapané mulih ka kadewatan, bawakné icang suud ngayahin bapané, da bapané sebet, jeneng tuah amonean utang karman icangé makurenan tekén bapané. Né ada tumbuh anak cerik tatelu, melah-melahang men, eda pati muen-muena. Nah lamun
men, eda pati muen-muena. Nah lamun bapané nepukin kakewehan, acep dogen icang, ditu ada lakar utusan icang mai teka tekén bapané.”" Kéto abetné I Suprabha, I Truna Tua kereng koné tusing maang ané luh ngalin, masih marereng I Suprabha. Kacrita makeber koné suba I Suprabha mulih ka kadewatan. Ngeling lantas pianakné makejang ban kalaina tekén méméné. Jani tuyuh koné I Truna Tua nyakan, ngempu,
koné I Truna Tua nyakan, ngempu, tusing koné pati maan kabian. Kacrita jani Men Baluan, teka padalema koné I Truna Tua, tusing ada ngempuang pianakné, kema lantas ya nagih ngayahin I Truna Tua. "“Truna tua - Truna tua, dong padalem ja I Truna Tua, kené padidiana nyakan, len pianak tatluan sing ada ngempuang, icang ja suba anggon pangayah dini nah.”" Nah gelising satua, nyak
dini nah.”" Nah gelising satua, nyak koné I Truna Tua nganggon Men Baluan kurenan. Mara jani lasian I Truna Tua, maan ya nelok-nelokin pabiané kapah-kapah. Men Baluan sabilang sanja kaabian koné ya ngebet keladi, semengan adepa koné ka peken. Sai-sai Men Baluan ngadep keladi. Sekat ya ngadep-ngadep keladi, mapungkusan Men Keladi. Mara-marané Men Keladi ditu, jemet pesan ya ngempu panak kawaloné, suba maklo-kloan ngangsan
ngempu panak kawaloné, suba maklo-kloan ngangsan tusing koné karuan-karuananga. Mampah madaar mampah tusing panakné I Truna Tua, suba tusing runguanga tekén Men Keladi. Yan I Truna Tua tusing jumah, pianakné amul-amula dogen, temaina baanga munyi jele-jelé. Yan anaké cerik nagih nasi, nasiné adukina koné oot, ento lantas baanga pianakné. Sai-sai koné keto, sabilang I Truna Tua tra jumah, adukina oot dogen nasiné ané baanga
adukina oot dogen nasiné ané baanga panakné. Ento ané paling cerika koné kereng nyadu-nyaduang tekén bapané. Welanga dogen lantas Men Keladi tekén kurenané. Dening sai-sai I Nyoman Ratna nyaduang mémé kualoné, pedih gati koné Men Keladi, lantas ajakina pianakné makatatelu ka kayehan. "Cening-cening, jalan kayeh ka tukad miwah cening". Dening bes takut pianakné, nyak koné pianakné makejang. Nyemak koné Men Keladi tiuk, lantas majalan
koné Men Keladi tiuk, lantas majalan atehanga pianakné. Matakon Ni Wayan Sekar tekén méméné. "“Memé, dadi mémé ngaba tiuk kayeh.”" "“Sambilang ngalih bé kal jukut apa nyanan, paku, apa ja nyanan nepuk.”" Kéto abet méméné, mendep koné Wayan Sekar, gelengangé lantas ibané majalan. Suba teked di tukadé, suba pada ngembus kamen pianakné lakar kayeh, lantas saupa koné I Nyoman Ratna tekén méméné. "“Nah jani
Nyoman Ratna tekén méméné. "“Nah jani mati dosan sigané kereng masadu.”" Kéto abetné Men Keladi, kamémégan koné embokné makadadua. Tegakina lantas tangkah I Nyoman Ratnané tekén méméné, lantas seluha matané makadadua aji tiuk, entunganga lantas I Nyoman Ratna di awungané. Jerit-jerit I Nyoman Ratna ngeling naanang sakit, pati grepé ngasisiang, suba teked di sisi, tinjaka lantas tekén méméné. "“Mabudi kija siga Ah? Mabudi mulih
"“Mabudi kija siga Ah? Mabudi mulih masadu tekén bapan sigané? Kénkénang siga mulih? Celekotokan sigané suba seluh kai.”" Ento embok-embokné makadadua ngeling koné pagrong madalem adiné. "“Mendep siga.”" Kétoanga embok-embokné tekén méméné. "Jalan mulih kalain cicing I Ratnané, nyanan da ngorahanga tekén bapané. Yan lejeh ngorahang, tusing nyai payu kulakin matané." Gelekanga lantas lingné Ni Wayan Sekar ajaka Ni Madé Bunga, tur suba koné
Ni Madé Bunga, tur suba koné ngamulihang ajaka tatelu. Kacarita suba neked jumahné, matakon lantas bapané tekén panakné. "“Cening, cening, dija adiné dadi tusing bareng mulih?”" Masaut pianakné. Itunian anak makelieng di betén, mara alih tusing ada. Dulurina lantas tekén Men Baluan omong pianakné. "“O, anak tuah akliengan gati jeg suba ilang meh méméné jenengé ajaka ka kadewatan.”" Kéto abetné Men Baluan, teka jeg
Kéto abetné Men Baluan, teka jeg guguna koné tekén I Truna Tua. Kacarita buin maniné, suud Men Baluan nyakan lantas ka peken koné ia ngadep keladi. Mara makalah Men Baluan ka peken, mapaitungan lantas Ni Wayan Sekar ajaka adiné. "“Madé, Madé, kadung i mémé sing jumah, jalan ja abaang nasi I Nyoman lan. Padalem gati ja ia uli ibi sanja tra kena nasi.”" "“Jalan
ibi sanja tra kena nasi.”" "“Jalan akesep ké ditu nah, nyanan tawanga tekén i mémé nyen.”" Kéto abet adiné, lantas ngaput koné Ni Wayan Sekar nasi ménggal-énggalan, lantas majalan ajaka adiné ka aungané. Teked ditu, kaukiné lantas adiné, Ni Nyoman Ratna. "“Nyoman, Nyoman mai ka sisi.”" Mara dingeha munyin embokné tekén Ni Nyoman Ratna, ngénggalang lantas ia ngasisiang grepe-grepé. Suba neked di sisi Ni
grepe-grepé. Suba neked di sisi Ni Nyoman Ratna, saupa lantas tekén Ni Wayan Sekar singala, pangelingina ajaka dadua. né embok ngabaang nyai nasi, madaar malu. Sopina koné Ni Nyoman Ratna tekén embokné. Suba suud madaarin, ngomong koné Ni Wayan Sekar. "“Nyoman sabuk emboké keles, tuun malu nyai.”" Nyak koné tuunanga adiné. Mara tuun Ni Nyoman Ratna, palaibina lantas tekén embokné. Ngeling koné lantas Ni
tekén embokné. Ngeling koné lantas Ni Nyoman Ratna buin macelep ka awungané. Buin maniné disubané méméné ka peken, buin koné abaanga nasi Ni Nyoman Ratna tekén embokné. Kacarita suba neked ditu, makaukan lantas ajaka dadua. "“Nyoman, Nyoman, mai ka sisi madaar.”" Mara dingeha munyin embokné tekén Ni Nyoman Ratna, pati gadab lantas ia ngasisiang. Marasa dogen ia neked di sisi, saupa koné lantas tekén
di sisi, saupa koné lantas tekén embokné tur pangelingina. Sopina lantas adiné nasi. Suba suud embokné ngesopin, ngorahang koné deket uled. "“Né batis emboké deket uled cicing, tuun ja nyai malu."" Kéto abet embokné. Tuun koné Ni Nyoman Ratna. Mara dogen keles Ni Nyoman Ratna, palaibina lantas tekén embokné. Ngeling koné Ni Nyoman Ratna buin macelep ka tengah awungané. Buin maniné subané makalah méméné
awungané. Buin maniné subané makalah méméné ka peken, buin koné lantas abaanga nasi Ni Nyoman Ratna tekén embokné. Kacarita suba neked ditu kaukinna lantas adiné. Suba ngasisiang adiné saupa lantas tekén embokné singala tur pangelingina ajaka dadua. Suud padaarina mara nagih tuunanga, teka tusing nyak koné adiné tuun, nagih milu mulih. Orahanga deket lelintah koné batis embokné, tusing masih nyak Ni Nyoman Ratna tuun.
masih nyak Ni Nyoman Ratna tuun. Orahanga kilit lelipi batisné, tusing masih nyak adiné tuun. Tekekanga gati koné bangkiang embokné melekor, suba tusing guguna ban suba sai-sai belog-beloga. Ngeling koné ditu di sisin awungané marumpiuk ajaka tatelu. "“Kenkenang nyanan abeté yan tawanga i dewek mai tekén i mémé?”" Kéto koné abetné embokné makedadua. Nah, gelising satua, tengai koné suba. Teka koné bapané uli abian,
suba. Teka koné bapané uli abian, méméné teka koné masih uli peken. Dening pianakné tusing ada makejang, ewa koné lantas bapané ngibukang. "“Né kija i cening dadi tusing jumah makadadua méménne?”" "“Kija kaden, dugas kalain icang ka peken jemet makadadua mapalalianan.”" Kéto koné abetné Men Baluané. "“Jalan ja alih, nyen buin juanga tekén méméné ajaka ka kadewatan, jalan.”" Majalan lantas ajaka dadua ngalih pianakné.
Majalan lantas ajaka dadua ngalih pianakné. Men Baluan takeha koné pianakné ngalih adiné ka awungané. Jani impasina dogen koné tongosné Ni Nyoman Ratnané tekén Men Baluan. Dening makelo bana ngalih-alihin, masih tusing tepukina, mapalasan lantas pajalané ngalih. Lantas tepukina koné panakné tekén I Truna Tua marumpiuk ajaka tatelu di sisin aungané. Saupa lantas Ni Nyoman Ratna tekén bapané. "“Né nyen ngeneang nyai, Nyoman? Kaden
"“Né nyen ngeneang nyai, Nyoman? Kaden bapa ja ajaka ka kadewatan tekén mémén nyainé.”" Oraanga lantas saunduk-undukné tekén panakné ané kelih-kelihan. Kangen pesan I Truna Tua madingehang tutur panakné ané kelih-kelihan, makadadua. Suba koné keto, sangkola lantas Ni Nyoman Ratna ajaka mulih, tututina tekén Ni Wayan Sekar muah Ni Madé Bunga. Suba neked jumahné dapetanga Men Baluan suba jumah. Tegakanga dogen Ni Nyoman Ratna,
jumah. Tegakanga dogen Ni Nyoman Ratna, lantas jorjora Men Baluan tekén I Truna Tua jeg jagura cadikné Men Baluan macuah-cuah lantas bungutné pesu getih. Men Baluan duuh-duuh nakonang pelih, tusing runguanga tekén I Truna Tua, gati koné ia ninjakin nyagurin. Suba med nyagurin, lantas sereda Men Baluan ajaka ka natahé kebusina, lima batisné tegula. Apang tusing dadi bana kija-kija. Ngarod-ngarod koné Men Baluan ngeling
kija-kija. Ngarod-ngarod koné Men Baluan ngeling naanang sakit tekén kebus. Kacarita I Truna Tua ajaka panakné maling-lingan kangen tekén Ni Nyoman Ratna kasakitan tra ningalin. Inget lantas I Truna Tua tekén pabesen I Suprabhané dugasé makiken ngalain. Ditu lantas I Truna Tua ngalempugang asep ngacep lad kurenané. Kacarita dadari Suprabha di kadewatan, meles lantas pesu yeh telapakan limané. "“Né nguda pesu yeh telapakan limanne?
"“Né nguda pesu yeh telapakan limanne? Kenken jenenga pianak gelahé di mercapada?”" Kéto kayuné dadari Suprabha, lantas kaukina I Gowak Putih. "“Gowak Putih, Gowak Putih, kema tegarang iba tuun ka mercapada, tatasin panak nirané"". Tuun lantas I Gowak Putih ngojog umahné I Truna Tua. Matinggah koné I Gowak di nebné. "“Gowak-gowak."" Dening dingeha munyin gowaké tekén I Truna Tua, tuunan koné ya ka natahé.
Tua, tuunan koné ya ka natahé. "“Yé né I Gowak Putih, ngenken jroné mai?”" Masaut I Gowak. "“Gowak nira utusan mai tekén dadari Suprabha natasin okan idané.”" Masaut I Truna Tua. "“Nah lamun keto, kema jroné malipetan, aturang okané Ni Nyoman Ratna, ulakina paningalané makadadua tekén Men Baluan.”" “Gowak-gowak.” Makeber lantas I Gowak ka kadewatan. Teked di kadewatan, matur lantas I Gowak tekén dadari
matur lantas I Gowak tekén dadari Suprabha, ngaturang tingkah okané di mercapada pada kasakitan. Ngandika dadari Suprabha. "“Nah lamun keto, kema iba buin tuun, abaang panak nirané ubad. né lidi telung katih anggon mutputin, suud keto né juuk linglang anggon meresin paningalané makadadua. To Men Baluan, tunden men ngajak ka pempatan agungé ditu anggon dengdeng, apang asing teka anaké ngiis-ngiis seka bedik.”" Suba koné
anaké ngiis-ngiis seka bedik.”" Suba koné keto, tuun lantas I Gowak Putih, kema ka umah I Truna Tuané ngaba lidi muah juuk linglang. Kacarita suba koné neked ditu I Gowak sapana lantas tekén I Truna Tua. "“Jro Gowak mara teka? Men ken-ken pangandikané dadari Suprabha?”" Masaut I Gowak. "“Gowak, nira kapangandikaang ngubadin okan idané. Lenan tekén ento, ada pangandikan ida, kandikayang ngencang Men Baluan
pangandikan ida, kandikayang ngencang Men Baluan di pempatan agungé, asing-asing anaké teka tunden ngiis-iis seka bedik.”" "“Nah lamun keto lautang ubadin okan idané.”" Kéto abetné I Truna Tua, lantas kapiyutina Ni Nyoman Ratna aji lidi telung katih tekén I Gowak, suud keto lantas peresina paningalané makadadua aji juuk linglang. Mara peresina juuk linglang, waas lantas paningalané Ni Nyoman Ratna, tileh buka jati mula, tuara
Ratna, tileh buka jati mula, tuara ada nyang lad tatu. Suba waas paningalané Ni Nyoman Ratna, makeber lantas I Gowak Putih ka kadewatan. Kacarita jani Men Baluan paida lantas tekén I Teruna Tua ajaka ka pempatan agungé, ditu lantas janga asing anaké teka tundena ngiis sakabedik. Tusing nganti a lemeng mati lantas Men Baluan. Suba mati Men Baluan, jani I Teruna Tua lega koné
jani I Teruna Tua lega koné kenehné jumahné ngajak panakné, tur ia masasat lakar tusing ngalihang pianakné mémé koalon buin. Puput. Pustaka.
I Kecut Satua I Kecut inggih punika silih tunggil satua Bali. Satua puniki ru masuk ring lis Kekayaan Budaya Takbenda Propinsi Bali warsa 2018. Daging carita. Wenten katuturan satua madan I Kecut. Jadmané punika sugih pesan, ngelah umah linggah. Kacaritaang I kecut sedeng metekap di umane. Rikala punika teka lantas anak odah ngalih dagdag mewasta Dadong Getget. Diru koné Dadong Getget kau-kauk ngengkusin I
koné Dadong Getget kau-kauk ngengkusin I Kecut sambilanga ngampig-ngampig kamben cerik: "Kecut, Kecut dija ada dagdag candung?" ""Beh, da ja mai dadong, wireh sampin icange rengas"." "Ah, dija ada dagdag candung Kecut", keto koné buin Dadong Getget. "Beh, suba orahin tuara baang kauk-kauk enu masih Kecut, Kecut". Baan gedégne, raris gabletina Dadong Getget aji pecut olih I Kecut ngantos mati. "Beh, Dewa Ratu, né
ngantos mati. "Beh, Dewa Ratu, né dadi mati I Dadong, bas melide suba orahin sampi rengas enu masih kauk-kauk nakonang dagdag" Sawiréh I Kecut ining kematian Dadong Getgete lakar liu nelasang prebaya, raris ipun masasangi: "Dadong, Dadong, madak ja Dadong idup lakar anggon tiang joged". Mara balinina masih enu I Dadong mati. Raris ipun masasangi malih: "Yan nyak Dadong idup lakar upahang tiang wayang".
Dadong idup lakar upahang tiang wayang". Masih I Dadong enu mati. "Beh Dewa Ratu, cai Kecut umané ento adep asikut, sing sedeng apa anggon nelahin, tur mimbuh salah. Giatang te masesangi!", keto koné timpalne. Buin lantas ipun masesangi: "Dadong, Dadong Getget, idup Dadong nah, lakar anggona ja Dadong kurenan". Beh sajaan idup lantas buin jani. Nah né jani te I Kecut, jabin sajaan cai
te I Kecut, jabin sajaan cai nganggén kurenan. "Beh, meludin ya". "Ambul tusing anggona kurenan tekan I Kecut, ia lakar mati buin jani". Kéto buin timpalné ngorahin. "Ambul keto miwah mulih Dadong, ngorahang tekén I mémé bapa pada, wireh tiang lakar makurenan, kenken patute anake nyuang kurenan, kadung tiang saud munyi". Nah sesampuné teked jumah raris I Kecut matur tekén I reraman ipun: "Peh,
matur tekén I reraman ipun: "Peh, mémé, icang saud munyi, dadiné I Dadong Getget nakonang dagdag candung. Suba kaorahin sampiné rengas, enu masih kauk-kauk. Lantas lambet icang aji pecut, tur mati. Suba sangiang anggon joged apang idup, masih enu mati. Sangiang otonin telu bulanin masih mati. Lantas sangiang icang lakar anggon kurenan, mara ipun idup". Mara mirengang atur pianakné asapunika raris méméné masaut: "Ambul
pianakné asapunika raris méméné masaut: "Ambul keto keme cai megedi jani, mémé tusing demen ngelah mantu tua mangsit buka keto". "Peh kenkenang icang jani Dadong, keto mémén icange". "Ambul keto Dadong mati jani". "Da Dadong mati nah, wireh yan Dadong mati, icang ané salah". "Nah, Kecut, Kecut, mai ja malu". Kéto bapanne. "Lan kené baan madaya Kecut. Ajak I Dadong ngalih tiyingmalu, pesuhunin tiying
I Dadong ngalih tiyingmalu, pesuhunin tiying nyang dasa katih tiying petung. Lamun tusing dadi baana nyuun, buungang ia nganggén kurenan. Yan dadi baana, payu makurenan, keto abete". Rikala punika raris I Kecut ngengkusin Dadong Getget: "Nah, Dadong, Dadong, kené munyin bapan icange, tundena Dadong ngalih tiying malu, dadi baan nyuun tiying Dadong?". "Dadi", keto koné pesautné I Dadong. "Nah lamun keto miwah jani ngalih
"Nah lamun keto miwah jani ngalih tiying petung adasa katih ngantos muncukné dadiang apesel". Asapunika raris otina I Dadong tur I Kecut majalan matalang. Nah bengong lantas I Kecut muah bapanné baan kerengné I Dadong nyuun tiying. Tur lantas I Kecut matakon tekén bapanné: "Kenken abete jani apang buung makurenan ngajak I Dadong?". "Nah kené abete jani, ajak ia I Dadong mabersih malu di
ia I Dadong mabersih malu di semere, apang ia mati". "Man kenken Kecut, dadi tusing ajaka pules deweke". Kéto petakon I Dadong tekén I Kecut. "Nah, kené Dadong, jani matelah-telah malu aji yeh semer, ambul suba suud Dadong mambuh aji yeh semer, icang mara dadi ngajak pules". Rikala punika raris Dadong Getget ngalih semer sané dalem sawatara dasa depa tur katututin olih I Kecut.
depa tur katututin olih I Kecut. Sesubané nimba yeh ditu lantas I Dadong tuludanga baan I Kecut ngantos ulung turin mati. Kacaritayang mangkin, I Kecut sedeng mewali mulih ngorahang I Dadong suba mati. Nanging lacur teked ipun jumah dapetanga mémé bapanné sedang nyakitang basang, tur pangelingné aduh-aduh. "Beh, kenken adi mémé bapa pada nyakitang basang?". "Pah baan cai ngulungang anake tua ento". Kéto pesaut
ngulungang anake tua ento". Kéto pesaut mémé bapanné sambilanga ngeling. Anake tua ento idup koné buin tur dadi baana menek. Lantas ipun kaumah I Kecut tur matakon kené: "Kenken I Kecut dadi Dadong tuludang?". "Tusing, tiang nuludang Dadong apang bersih". "Maan jani kenken Kecut, payu lakar Dadong anggon kurenan?". "Beh bas tuané tusing juari icang nganggon kurenan". "Tusing juari? Nah ambul tusing juari I
juari? Nah ambul tusing juari I Kecut makurenan tekén Dadong, wastuna katurunan I Kecut apang tusing mupu magae ka carik". "Dadong suba Batara Sri". Turmaning jegeg sekadi-kadi I Dadong Getget ento, jege prajani. Aduh ditu mapangenan I Kecut, ngantos berag urag-arig mapangenan tusing nyidaang makurenan. Puputné anak jegeg tan sekadi-kadi. Dadong ento Dadong Getget puputné Batara Sri. Pustaka.
I Donglen teken Luh Arum Satua I Donglen tekén Luh Arum inggih punika silih tunggil satua Bali. Daging carita. Kacarita ada reko satua anak truna lacur, mala, pengkoh, kejer, dopang, meyag-meyog awakne makaukud. Api limané masih keto sengkok milutan. Batisné peyos mula ulih mara lekad, nanging Ia dueg pesan ngenggong. Buin ada kacarita anak ngelah pianak luh daha tuah aukud tur melah jegég pesan
tuah aukud tur melah jegég pesan gobanné, seleb ngaba awak, suba mengpeng bajangné, madan Ni Luh Arum. Sai-sai nekayang angguran truna-trunané di banjarane ditu, bek-bek dibalenné kayang ka jinengné, di paonné, di natahné, padha mabunbun-bunbun. Lén ada magukgukan, makakedékan, liu masih ané magagendingan, maca ental gaguritan. Ada ngamad, ada ngarja. Ngendah satingkah truna-trunané nganggur, ngagirasin kakeneh Ni Luh Arume totonan. Ditu bapan Luh Arum
Arume totonan. Ditu bapan Luh Arum masang sasobe tekén né pada nganggur, kene Ia. "Sing, apa keman bapa tekén gedé padha makejang, sabatak ane teka mai nganggurin pianak bapané. Nah nyen ja dueg ngenggong melutang matuhin tabuh genggong pianak bapanne Luh Arume, Ia kal baang bapa nyuang pianak bapane Luh Arum. Yan sing keto, buka apa sing kabaang". Kéto gaguat bapan Luh Arum totonan,
Kéto gaguat bapan Luh Arum totonan, krana Ia keto apan pianakné Ni Luh Arum dueg pesan ngenggong, tabuhné melah buka adanné, arum mamanis uci-ucian genggongne ngalangenin. Yan suba nyak Ia ngenggong, bapané teka lega pesan kenehné madingehang, nyidayang Ia ngengsapang seduk basangne. Suba jani keto, katuju peteng bulan, masan anak nganggur, I Donglen kema nganggur ngaba genggong. Dapetangan bek suba padha truna-trunané bagus-bagus nganggur
bek suba padha truna-trunané bagus-bagus nganggur dibalenné. I Donglen nyaru Ia dipetengé, di paonné nongos, lantas padha ngenggong anggurne mapetuk. Madueg-duegan, onya kalah tekén gagenggongan Luh Arumé. Napi peténg suba sanget, sabatak né suba maan ngenggong padha kalah, padha mulih Ia, nu I Donglen di sintruné, lantas Ia ngenggong metukin genggong Luh Arumé. Napi nyak sahadung, dueg padha dueg, manis padha manis dingeha baan
dueg, manis padha manis dingeha baan bapan Luh Arum, kené Ia matakon, "Nyén to dueg ngenggong. Nyak adung tekén genggong pianak icangé, nah ento Ia suba mantun icangé". Kaukine pianakne Luh, Luh Arum, nto suba Ia beline I Gedé nyakin, nyen biin, Ia gen demen atin bapane. Nyen adan caine Gedé. Masaut I Donglen, "Icang pianak bapa, I Donglen". Buin mamunyi bapané uli balené,
Donglen". Buin mamunyi bapané uli balené, "Luh, peteng suba kema ka meten ajak beliné masaré". Masaut pianakné Luh Arum. "Nah bapa". Lantas kaukiné I Donglen ben Luh Arum. Beli dong mai masaré ajak tiang ka meten. Masaut I Donglen, "Nah Luh, masaré suba maluan, icang bin kejepan, kadong matan icangé ulap sing bani tekén damar". Mamunyi bapané. "Matiang sembené suba peténg, Gedé Donglen mani
sembené suba peténg, Gedé Donglen mani ka carik men semengan matekap nah, bapa luas. Nto ditu di jinengné prabote, kayang capil suba ditu, pragatang nyen. Nekapin nu tuah buin abedik". Masaut I Donglen. Nah bapa, icang nyen nutugang matekap. Suud Ia ngomong keto bapanne lantas pules di balene, Luh Arum suba ka metene nampeh damar, kema I Donglen ka meten bareng medem ajaka Ni
ka meten bareng medem ajaka Ni Luh Arum. Apan anak daha ngajak anak truna suba di pademan, sing ja buin nyandang satuang kramane, kacarita suba padha kasih, dadine Luh Arum sing ja pedas tekén goban I Donglen, énggalan suba Ia ngenyakin. Suba das lemah I Donglen ngamaluin bangun, Luh Arum nu pules. Bapan Luh Arum suba majalan luas, I Donglen lantas Ia nyemak ténggala,
I Donglen lantas Ia nyemak ténggala, pecut, payung, ngetakang sampi laut ka carik matekap. Apan Ia pengkoh, kejer, dadine maketak Ia negen ténggala, ngatehang sampi, suba tengai mara teked di umane, lantas kenaanga ugane, gantungine ténggala. Mara getakanga, rengas sampine, jeneng bane tumben nota, malaib sampine maid ténggala, glantingina dogen baan I Donglen, kadeyen-yen Ia. Telah saawakne ndut dogen dengkalan, len awakne keset babak
dogen dengkalan, len awakne keset babak belur. Pedih pesan basangne, kedet-kedetina talin sampinne sing dadi ngoyong, pelan suba tengai masih tonden Ia maan magae. Napi teka ada anak mapikat kedis kitiran, ngatuju mentas di baledan umane totonan, tepukina I Donglen dengkalan paid sampi ngatut ténggala, ditu olas I juru pikat, pejanga kedisne, joanne, jagjagina I Donglen paid sampi, jemakina talin sampine, kene munyine, Donglen,
jemakina talin sampine, kene munyine, Donglen, nyen nunden nani matekap gemes pesan. Mone jeneng caine, majalan tusing maludih baan cai. Masaut I Donglen. Bapan Luh Arume nunden icang, icang sing bani matau. Jani beli ja nulungin icang apang da icang wela. Masaut I Juru pikat saking madalem I Donglen. Nah icang ja nutugang, kema cai nongosin kedis icange, sandera ban goake nyen. Lantas I
sandera ban goake nyen. Lantas I juru pikat nutugang matikap. Manuh sampi ne adokanga, I Donglen lantas tuunan ka pangkunga mabaseh, suud mabaseh, kema ya sig tongos kedise pejanga baan ne mikatang, sada di bete paek tekén umane. Kacarita suba tengai, teka bapan Luh Arum uli luas, takonina pianakne, kene ya. Luh, beline tulus matekap kuma. Masaut Luh Arum. Tulus pa, sampine sing mara
Arum. Tulus pa, sampine sing mara teka ateha. Buin mamunyi bapanne. Kéto tengai suba dong abaang anake bekel. Luh Arum ngarencongang ngawadahang nasi bekel nak ka carik sagenepa, lantas Ia ka carik. Tekad di carikne, tepukina anak matekap di umane, bagus gobanne, kadena tuah ento gagelanne. Lagas Ia maang nasi, mamunyi kene. Beli de, dong mareren tuah malu magae, mai-mai madaaran ne nasi. I
magae, mai-mai madaaran ne nasi. I juru pikat ngenotin anake bajang sada dengel buin lagas raosne, makeneh-keneh Ia di atinne. Meh ne jenenga Luh Arum kudianga baan I Donglen, krana dugaina ngayahang magae kuma. Masaut I juru pikat. Luh cang, sing I Donglen. Ni Luh Arum salah dingehan, kadena kene munyin anake ento, icang sa Ia I Donglen. Keneng-keneng Ia matimpuh ngangiang nasi sapatutne,